KOMISSION PÄÄTÖS,

tehty 14 päivänä kesäkuuta 1994,

ihmisten tai eläinten ravinnoksi kelpaamattomien, jalostettavaksi tarkoitettujen luun ja luutuotteiden, sarvien ja sarvituotteiden, kavioiden ja sorkkien ja niistä valmistettujen tuotteiden, lukuun ottamatta näistä tuotteista valmistettuja jauhoja, kolmansista maista tulevan tuonnin vaatimuksista (ETA:n kannalta merkityksellinen) (94/446/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1), ja erityisesti sen 10 artiklan 2 kohdan a ja c alakohdan,

sekä katsoo, että

direktiivin 92/118/ETY liitteessä I olevassa 5 luvussa määritellään vaatimukset ihmisten tai eläinten ravinnoksi kelpaamattomien luun ja luutuotteiden, sarvien ja sarvituotteiden, kavioiden ja sorkkien ja niistä valmistettujen tuotteiden, lukuun ottamatta näistä tuotteista valmistettuja jauhoja, tuonnissa,

kauppaa varten näiden tuotteiden mukana olisi oltava kaupallinen asiakirja,

edellä mainittujen tuotteiden tuontitarkastusten sallimiseksi, näiden tuotavien tuotteiden mukana olisi oltava samanlainen, erityisesti tuotteen lajin määrittävä asiakirja,

ottaen huomioon tuotteiden erityisluonne, erityisten tarkastusten edellytykset olisi määriteltävä siten, että tuotteita ei voi käyttää suoraan ihmisten tai eläinten ravinnoksi, joka edellyttää erityisesti tuojan selvityksen sekä erityisiä kuljetusedellytyksiä,

on luotu uusi todistusjärjestelmä; tämän vuoksi olisi määrättävä määräaika sen toimeenpanolle, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Jäsenvaltioiden on sallittava jalostettavaksi tarkoitettujen luun ja luutuotteiden (lukuun ottamatta luujauhoa), sarvien ja sarvituotteiden (lukuun ottamatta sarvijauhoa), sekä kavioiden ja sorkkien ja niistä valmistettujen tuotteiden (lukuun ottamatta sorkka- ja kaviojauhoa) tuonti, lukuun ottamatta niiden käyttöä suoraan ihmisten ja eläinten ravinnoksi, jos:

- tuote-erän mukana olevissa kaupallisissa asiakirjoissa on liitteessä A määritellyt tiedot,

- erän mukana on liitteessä B määritelty tuojan ilmoitus, joka on laadittava vähintään yhdellä sen jäsenvaltion virallisista kielistä, jonka kautta erä saapuu yhteisöön ensimmäistä kertaa ja vähintään yhdellä määräpaikkana olevan jäsenvaltion virallisista kielistä.

2 artikla

Yhteisöön saapumispaikan rajatarkastusaseman virkaeläinlääkärin on allekirjoituksellaan vahvistettava tuojan ilmoitus ja leimattava siihen rajatarkastusaseman virallinen leima.

Leimatun ilmoituksen on oltava erän mukana ilmoituksessa merkittyyn jalostuslaitokseen asti ja sitä on säilytettävä vähintään vuoden ajan.

3 artikla

Tuonnin jälkeen on täytettävä seuraavat vähimmäisedellytykset:

a) yhteisön alueelle lähettämisen jälkeen tuote on suljettava kontteihin tai sinetöityihin kuorma-autoihin tai se on lastattava irtotavarana laivaan. Mukana olevissa asiakirjoissa sekä kuljetuksessa mahdollisesti käytetyissä konteissa on oltava selvästi merkittynä ilmaisu seuraavasti: "Ei ihmisten eikä eläinten ravinnoksi". Jalostuslaitoksen nimi ja osoite on oltava konteissa ja mukana olevissa asiakirjoissa,

b) tuote on kuljetettava sinetöidyissä konteissa tai kuljetusvälineissä suoraan yhteisön alueelle saapumispaikastaan jalostuslaitokseen saapumiseen asti,

c) aikomuksesta lähettää tuote on ilmoitettava sen saapuessa yhteisön alueelle ja ennen tuotteen lähettämistä jalostuslaitokseen, Animo-tietoverkon välityksellä tai sen puuttuessa teleksillä tai telefaksilla paikalliselle eläinlääkärille tai toimivaltaiselle viranomaiselle mahdollisimman pian,

d) tiedot käytetyn tuotteen määrästä ja lajista on säilytettävä tuotteen valmistuksen ajan sen varmistamiseksi, että tuote käytetään tehokkaasti määrättyihin tarkoituksiin.

4 artikla

Tätä päätöstä sovelletaan 1 päivästä heinäkuuta 1994.

5 artikla

Tämä päätös on osoitettu kaikille jäsenvaltioille.

Tehty Brysselissä 14 päivänä kesäkuuta 1994.

Komission puolesta

René STEICHEN

Komission jäsen

(1) EYVL N:o L 62, 15.3.1993, s. 49

LIITE A

>KAAVION ALKU>

Alkuperämaa:

Tuotantolaitoksen nimi:

Tuotantolaitoksen hyväksyntänumero:

Tuotteen laji:

- kuivatut luut(1)

- kuivatut luutuotteet(1)

- kuivatut sarvet(1)

- kuivatut sarvituotteet(1)

- kuivatut kaviot ja sorkat(1)

- kuivatuista kavioista ja sorkista valmistetut tuotteet(1)

Terveistä, teurastamossa teurastetuista ja suoraan ihmisten tai eläinten ravinnoksi kelpaamattomista eläimistä saadut tuotteet.

Hyväksyttyä tuotantolaitosta valvovan viranomaisen leima.

(1) Tarpeeton viivataan yli.>KAAVION LOOPU>

LIITE B

>VIITTAUS KAAVIOON>